नई दिल्ली/कैलिफोर्निया. दो बड़े सोशल नेटवर्किंग साइट्स अपने यूजर्स की मेंटल हेल्थ का ख्याल रखने के लिए कदम उठा रहे हैं। फेसबुक लोगों को सुसाइड जैसा क्राइम करने से रोकने तो ट्विटर अब्यूजिव ट्रोलिंग बंद कराने के लिए फीचर्स ला रहा है। तो ऐसे पोस्ट्स को फ्लैग कर देगा फेसबुक...
- सुसाइड रोकने के लिए फेसबुक पहली बार आर्टिफिशियल इंटेलिजेंस का इस्तेमाल कर रहा है। आपके टाइमलाइन पोस्ट से फेसबुक को पता चल जाएगा कि आप डिप्रेशन में हैं या खुद को नुकसान पहुंचा सकते हैं। अगर साइट को ऐसा लगा तो यह तुरंत अपनी कम्युनिटी ऑपरेशन्स टीम को रिव्यू भेजेगा। ऐसे पोस्ट्स को फ्लैग कर देगा।
- यानी ये पोस्ट फेसबुक की मॉनिटरिंग टीम और आपके फ्रेंड्स की टाइमलाइन पर हाइलाइट होंगी। फिर आपके अकाउंट पर हेल्प नोटिफिकेशन्स आने लगेंगे।
- जैसे किसी दोस्त से बात करें, हेल्पलाइन से कॉन्टैक्ट करें, सलाह और मदद लें। हेल्पलाइन नंबर्स देकर, मन शांत करने के टिप्स देकर और फ्रेंड्स सजेस्ट कर मदद दी जाएगी।
अमेरिका में टेस्टिंग शुरू
- अमेरिका में टेस्टिंग शुरू हो चुकी है। बुधवार को जुकरबर्ग ने इस नए फीचर के बारे में बताया। ऐसा करने के पीछे कंपनी ने जनवरी की एक घटना का जिक्र किया है, जिसमें मियामी की 14 साल की बच्ची ने रेलवे ट्रैक पर सुसाइड कर लिया था।
ये एक्टिविटीज रहेंगी नजर में
- अगर आपके पोस्टिंग पैटर्न में निराशा या दर्द दिखे। आपके पोस्ट पर कोई फ्रेंड 'क्या तुम ठीक हो', 'तुम्हारी फिक्र हो रही है', 'डोंट वरी, सब ठीक हो जाएगा' जैसे कमेंट कर रहे हैं, तो ये फेसबुक की नजर में आ जाएगा।
- लाइव स्ट्रीमिंग के दौरान आप हताशा वाली बातें करते हैं, तो उसी वक्त स्क्रीन पर हेल्प नोटिफिकेशन्स आने लगेंगे। डिप्रेशन में होने पर नोटिफिकेशन्स में हेल्पलाइन नंबर भेजेगा।
ट्विटर को अकाउंट, ट्वीटिंग पैटर्न पर शक हुआ तो एक्सेस लिमिटेड
- अब्यूजिव ट्रोलिंग रोकने के लिए ट्विटर यूजर्स के अकाउंट और एक्टिविटीज पर नजर रखेगा। रिपोर्ट के अनुसार, कंपनी फिल्टर्स ला रही है। आपके अकाउंट में प्रोफाइल फोटो नहीं है, यह फोन नंबर, ईमेल ऐड्रेस से वेरिफाइड नहीं है तो आप फिल्टर के दायरे में होंगे।
- उन अकाउंट्स पर बार-बार ट्वीट कर रहे हैं, जिन्हें फॉलो नहीं करते या ऐसी एक्टिविटी में शामिल हैं, जो कंपनी की नजर में अब्यूजिव है तो आप ट्रोलिंग के संदेह में होंगे। यूजर ऐसे की-वर्ड्स म्यूट कर सकते हैं जो उन्हें अब्यूजिव लगते हों।
- कंपनी ने कहा, "हम थॉट शेयरिंग फ्रीडम के पक्ष में है। पर अगर कोई बार-बार ट्विटर के नियम तोड़ेगा तो कार्रवाई करनी पड़ेगी।"
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva